भैंस चोरी के चार अंतर राज्यीय चोर गिरफ्तार
जालोर | पुलिसने भैंस चोरी के मामले में चार आरोपियों को गिरफ्तार किया है। पुलिस के अनुसार क्षेत्र के खेजडिय़ाली गांव के वाघसिंह पुत्र दलसिंह राजपूत ने 16 दिसंबर को पुलिस में रिपोर्ट दर्ज कर बताया था कि उसकी दो भैसों को अज्ञात चोर ले गए, जिसकी रिपोर्ट दर्ज कराई गई। इस मामले में सांचौर वृत्ताधिकारी सुनील के पंवार सरवाना थानाधिकारी बाबूलाल मीणा ने जाब्ते के साथ कार्यवाही करते हुए भैंस चोरी करने वाले की तलाश शुरु की। चोरी के आरोपी गुजरात राज्य के पुलिस थाना मावेश्वरी गांव राघानेसड़ा निवासी अजेसी भाई पुत्र चौथा भाई ,चिमनाराम पुत्र शंकराराम कोली निवासी बावराला पुलिस थाना बाखासर जिला बाड़मेर, गणेशा भाई पुत्र चतराभाई जाति गवारिया निवासी कंसारी पुलिस थाना डीसा जिला पालनपुर, गुजरात को गिरफ्तार कर उनकी निशानदेही पर चोरी गई भैंसे बरामद की। उक्त आरोपी नेहड़ क्षेत्र मे बिना ग्वाले के चरने जाने वाली भैसें मौका देखकर चोरी कर ले जाते तथा आगे बेच देते थे।
hin_Deva hin_Deva